Държавен вестник, бр. 67, 2021 г., стр. 119

БРОЙ  67	
Д Ъ Р Ж А В Е Н  В Е С Т Н И К 	
СТР.  119  
§ 108. Приложение № 17 към чл. 64, ал. 2, т. 2 се изменя така:
„Приложение № 17 
към чл. 64, ал. 2, т. 3
Задължителни специфични условия в договорите за предоставяне на държавна помощ
1. За договор за 
подготовка на про-
ект или за разви-
тие на сценарий:
1.1. клауза, че държавното финансиране се осъществява по смисъла на Закона за 
държавната помощ и условията на Регламент (ЕС) № 651/2014 на Комисията от 17 юни 
2014 г. за обявяване на някои категории помощи за съвместими с вътрешния пазар 
в приложение на членове 107 и 108 от Договора (ОВ, L 187/1 от 26 юни 2014 г.), че 
Изпълнителна агенция „Национален филмов център“ е администратор на държав-
ната помощ и че държавното подпомагане се осъществява по схема № …………………..;
1.2. наличие на подписани договори между продуцента и авторите съгласно чл. 63 
на ЗАПСП за отстъпване на авторските им права;
1.3. размерът на предоставената държавна помощ в брутно изражение, т.е. преди 
облагането с данъци или други такси, видът и размерът на разходите и редът за 
отчитане на действително извършените разходи;
1.4. броят и размерът на траншовете и изискваните отчетни документи за разходва-
нето на помощта, както и условия за сконтиране, когато са приложими;
1.5. размерът на възнагражденията на основните творчески лица, участващи в под-
готовката на сценария или на проекта;
1.6. видът и размерът на допустимите разходи за подготовка съгласно чл. 59 от 
Правилника за прилагане на Закона за филмовата индустрия;
1.7. срокът за кандидатстване на проекта пред националните художествени комисии;
1.8. задължението на продуцента да възстанови на Агенцията помощта, в случай 
че не е изпълнил условието по т. 1.6:
1.8.1. представянето на финансов отчет за извършените разходи, заверен от експерт-
счетоводител;
1.8.2. начинът за отчитане на разходите по приетата класификация на бюджета, ди-
ференцирано по източници на финансиране, държавна помощ от Агенцията и всички 
други източници, формиращи бюджета, и доказателства за реалното им плащане;
1.9. задължението за възстановяване на сума, равна на процентното изражение на 
предоставената държавна помощ от неотчетените разходи, в случай че отчетените 
разходи не достигат планираните в бюджета или са недопустими;
1.10. произтичащите от получаване на помощта задължения за получателя на по-
мощта съгласно ЗФИ и правилника за неговото прилагане; 
1.11. кандидат, който разходва помощ не по предназначение или се установи по пред-
видения от законодателството ред, че е подал невярна или неистинска информация, 
въз основа на която е получил помощта, я възстановява на Агенцията в пълен размер 
ведно със законната лихва, от момента на получаването на съответната сума до окон-
чателното є изплащане, съобразно изискванията на Закона за държавните помощи 
и Регламент № (ЕС) 651/2014; в този случай ИА НФЦ изпраща покана до кандидата 
за доброволно изпълнение на задължението в 14-дневен срок от получаването на 
поканата; в поканата за доброволно изпълнение Агенцията уведомява кандидата 
за размера на дължимите суми, срока за възстановяването им, банковата сметка, 
по която да бъдат възстановени, реда, по който Агенцията да бъде уведомена за 
доброволното възстановяване, както и за действията по принудителното изпълнение, 
които ще бъдат предприети след изтичането на срока за доброволно изпълнение;
1.12. в случай че кандидатът не изпълни доброволно задължението си, в срок до 
10 работни дни след изтичането на срока за доброволно изпълнение на задължението, 
Агенцията уведомява Националната агенция за приходите за събиране на вземането.
2.За договор за 
производство на 
филм или сериал:
2.1. клауза, че държавното финансиране се осъществява по смисъла на Закона за 
държавната помощ и условията на Регламент (ЕС) № 651/2014 на Комисията от 
17 юни 2014 г. за обявяване на някои категории помощи за съвместими с вътрешния 
пазар в приложение на членове 107 и 108 от Договора (ОВ, L 187/1 от 26 юни 2014 г.), 
че Изпълнителна агенция „Национален филмов център“ е администратор на държав-
ната помощ и че държавното подпомагане се осъществява по схема № …………………..;
2.2. размерът на предоставената държавна помощ в брутно изражение, т.е. преди 
облагането с данъци или други такси, видът и размерът на разходите и редът за 
отчитане на действително извършените разходи;
2.3. за наличие на подписани договори между продуцента и авторите съгласно чл.63 
на ЗАПСП за отстъпване на авторските им права;
2.4. етапите на създаването на филма (календарно-постановъчен план);
2.5. броят и размерът на траншовете (включително условия за сконтиране, когато 
са приложими), по които ще се превежда помощта не по-малък от три, като:
2.5.1. първият транш се предоставя за подготовка на проекта след сключване на 
договора;